उनले पार्टी एकतालाई विफल पार्न देशी विदेशी शक्तिहरु सल्बलाइरहेको भएपनि एकता पक्रियालाई कसैले पनि रोक्न नसक्ने बताए । प्रेस चौतारी अर्घाखाँची र प्रेस सेन्टरले सन्धिखर्कमा गरेको संयुक्त पत्रकार सम्मेलनमा बोल्दै उनले पद वाडफाँडमा कुरा नमेलेका कारण एकता हुन नसकेको भनेर अनावश्यक हल्ला फैलाइएको बताए । नेता ज्ञवालीले पार्टी एकता हुने निश्चित भइसकेको भन्दै आशंका नगर्न पनि आग्रह गरे । 'देशले जित्नु प¥यो, हामी जे जस्तो त्याग गर्न पनि तयार छौं' उनले भने । उनले पार्टी एकता संयोजन समितिको वैठकले एकताका लागि कार्ययोजना तय गरिसकेको बताउँदै माघ महिना भित्रै पार्टी एकता हुने बताए ।
